N12 gesluit weens Bloemhof-betoging | Maroela Media
'n Vragmotor wat buite Bloemhof aan die brand gesteek is (Mei 2016). Foto: Facebook
Drie vragmotors is Woensdagaand op die N12 tussen Bloemhof en Christiana aan die brand gesteek en talle voertuie met klippe bestook toe 'n betoging oor dienslewering gewelddadig geraak het.
Kol. Sabata Mokgwabone, woordvoerder van die polisie, het gesê die polisie moes ontbied word om die gewelddadige betogers te kalmeer. "Die situasie is op die oomblik kalm, maar die polisie is steeds in die gebied om die situasie te monitor. Vyf sake van opsetlike saakbeskadiging word ondersoek," het Mokgwabone gesê.
Dr. Mpho Motlhabane, LUR vir gemeenskapsveiligheid en vervoer, het die geweld veroordeel en gesê die gemeenskap het bloot die reg tot vreedsame betogings. "Ons raai motoriste aan om die N12 te vermy en van alternatiewe roetes gebruik te maak en om hul samewerking aan die verkeersowerhede te gee," het Motlhabane gesê.
Die gedeelte van die N12 tussen Bloemhof en Christiana is Donderdagmiddag gesluit weens die betoging in die gebied.
'n Grondpad met 'n smal brug word as alternatiewe roete vir motoriste aangedui. Die departement het 'n beroep op motoriste gedoen om nie op hierdie pad die spoedgrens te oorskry nie en geduldig te wees wanneer hulle in die gebied reis.
Die inwoners is ongelukkig oor 'n tekort aan dienslewering in die gebied. Hulle beweer Noordwes se provinsiale regering het nie op 'n memorandum van die inwoners se eise wat verlede maand aan hulle oorhandig is, gereageer nie.
Nou wat het die verkeer uit te waai met die probleem, gaan target eerder die wat daarvoor verantwoordelik is.
Nou vir wat haal hulle nie hul griewe uit op die "provinsiale regering" wat nie na hulle griewe wil luister nie?Nou word onskuldige motoriste deur hulle dienslewerings probleem verontrief of aangeval soos in die geval van die 3 vragmotors.Wie gaan daarvoor vergoed?En waarom moet daar van "alternatiewe" roetes gebruik gemaak word?Die weermag moet daarheen gestuur word om die N12 te beveilig vir motoriste want die' pad het NIKS te make met hulle griewe nie.Nou word die pad gesluit?Dis verregaande!Dis tyd dat ZUMA wakkerskrik uit sy dagdroompies en iets daadwerkliks doen om die blokkering van nasionale paaie deur die land waarvoor… Lees meer »
Protesaksie en geweld is een en dieselfde ding. Die regering het, deur hul eie dade, hierdie voorbeeld gestel en nou kan hulle dit nie hanteer nie.
Los onskuldige verkeer en gaan betoog by die ANC leiers se kantore en huise, dit is al wie iets aan julle probleme kan doen.